el el el el el el el el el el el el el el el el el el el fr el el el el el el el el el el el el el de el el en el en el el el el el el el el el el el el en ru en el el el el el el el el el el el el el el el el el el el el el el el el el el en el el el el el el en el el el el el el el el el el es en en el en en en en en en en en en en en en en en en en en en en en en en en en en en en en en en en en en en el en en en en en en en en en en en en en el en en en en en en en en en en en en en en en en en en en en en el en en en en en en el el jv el el el el el pl el it el el eo el pl el el el el en el el el el el el el en el el el el el el el en el el el el el en el en el en el en el en el en en el el en el en el en en el en el en el en el en el el en en el en en el el el el el el el el el el el el
Ο Σταθμός Σύνταγμα είναι υπόγειος σταθμός του μετρό της Αθήνας, επί των γραμμών 2 και 3. Βρίσκεται κάτω από τη Λεωφόρο Βασιλίσσης Αμαλίας, προ του μνημείου του Αγνώστου Στρατιώτη, στην Αθήνα και πήρε το όνομά του από την Πλατεία Συντάγματος, επί της οποίας βρίσκεται η κεντρική είσοδος - έξοδός του. Είναι εξ ολοκλήρου υπόγειος τετραώροφος σταθμός με σταθερές και κυλιόμενες ηλεκτρικές κλίμακες και προσφέρει τη δυνατότητα μετεπιβίβασης μεταξύ των δύο γραμμών που εξυπηρετεί.
Λεωφόρος Βασιλίσσης Αμαλίας, Πλατεία Συντάγματος, Σύνταγμα, Αθήνα, Κεντρικός Τομέας Αθηνών
Γραμμή 2 (Ανθούπολη - Ελληνικό) Γραμμή 3 (Νίκαια - Δουκίσσης Πλακεντίας - Αεροδρόμιο)
Ο σταθμός εγκαινιάστηκε στις 28 Ιανουαρίου 2000. Μέχρι τις 16 Νοεμβρίου 2000 ήταν ο νότιος τερματικός σταθμός της γραμμής 2 και μέχρι τις 22 Απριλίου 2003 δυτικός τερματικός σταθμός της γραμμής 3.
Ο σταθμός διαθέτει δύο αποβάθρες για τη γραμμή 2 στο γ΄ επίπεδο του. Οι δύο αποβάθρες της γραμμής 3 βρίσκονται ένα επίπεδο πιο κάτω, στο δ΄, τοποθετημένες κάθετα σε σχέση με αυτές της 2. Οι αποβάθρες των γραμμών 2 και 3 συνδέονται κατευθείαν με ξεχωριστά κλιμακοστάσια ώστε να μην χρειάζεται η μετεπιβίβαση να γίνει διαμέσου του επιπέδου επικύρωσης εισιτηρίων.
Ο σταθμός Σύνταγμα αποτελεί κεντρικό σταθμό του δικτύου του μετρό της Αθήνας. Εκεί εδρεύει το Κέντρο Ελέγχου Κυκλοφορίας του μετρό (πίσω από τα σκαλοπάτια στο επίπεδο έκδοσης εισιτηρίων) καθώς και διάφορες υπηρεσίες όπως γραφείο απωλεσθέντων αντικειμένων, γραφείο πληροφοριών, γραφείο παραπόνων, πληρωμής προστίμων κ.ά. Ο σταθμός διαθέτει επίσης εκθεσιακό χώρο (α΄ υπόγειο), ο οποίος διαθέτει χώρο έκθεσης αρχαιολογικών ευρημάτων και αίθουσα πολλαπλών χρήσεων.
Από τη σήραγγα που συνδέει τον σταθμό Σύνταγμα με τον σταθμό Πανεπιστήμιο, μία διακλάδωση της γραμμής 2 οδηγεί σε σήραγγα μονής γραμμής που συνδέει τις γραμμές 2 και 3 του αθηναϊκού μετρό. Η κατάληξη αυτής της συνδετήριας γραμμής βρίσκεται στη σήραγγα της γραμμής 3 που συνδέει τον σταθμό Σύνταγμα με τον σταθμό Ευαγγελισμός και οι αιχμές των αλλαγών τροχιάς της βλέπουν προς τους σταθμούς Πανεπιστήμιο και Ευαγγελισμός. Η συνδετήρια αυτή σήραγγα δεν χρησιμοποιείται από συρμούς που εκτελούν δρομολόγια, αλλά μόνο από κενούς ή υπηρεσιακούς.
Το έργο Αίθριο του Γιώργου Ζογγολόπουλου, στην αποβάθρα της γραμμής 3 προς Νίκαια.
Κατά την κατασκευή του σταθμού ανευρέθησαν αρχαιολογικά ευρήματα μεγάλης σημασίας, καθώς και ευρήματα από νεώτερες εποχές (βυζαντινής και οθωμανικής περιόδου, καθώς και της περιόδου του νέου ελληνικού κράτους). Εντός του σταθμού εκτίθενται δείγματα αυτών των ευρημάτων, καθώς και μία ιστορική - γεωλογική τομή που αφέθηκε άθικτη μετά την αποπεράτωση του σταθμού, όπου διακρίνονται διάφορα κατάλοιπα κτηρίων και εγκαταστάσεων παλαιοτέρων εποχών.
Ο σταθμός διαθέτει και μοντέρνα αισθητικά στοιχεία, όπως το λεγόμενο Ρολόι του Μετρό, δημιουργία του γλύπτη Θόδωρου Παπαδημητρίου. Επίσης, εκτίθεται το έργο Atrium (ή Αίθριο) του Γίωργου Ζογγολόπουλου, μια εγκατάσταση με αιωρούμενες ομπρέλες και σκάλες σε φρεάρ στην οροφή της αποβάθρας της γραμμής 3 προς Νίκαια. Το τοίχωμα του φρέατος είναι επενδεδυμένο με φύλλα ανοξείδωτου χάλυβα και οι συνολικές διαστάσεις του είναι 20μ. ύψος, 8μ. διάμετρος. [1]
Ο εκθεσιακός χώρος του σταθμού βρίσκεται στο πρώτο υπόγειο επίπεδο. Διαθέτει τμήμα όπου εκτίθενται αρχαιολογικά ευρήματα καθώς και Αίθουσα Πολλαπλών Χρήσεων, η οποία χρησιμοποιείται για διάφορες πολιτιστικές εκδηλώσεις, (εκθέσεις, προβολές, συναυλίες) αλλά και για φιλανθρωπικά παζάρια.
Ο χώρος έκθεσης αρχαιολογικών ευρημάτων.
Στο πρώτο υπόγειο επίπεδο του σταθμού σε έκταση περίπου 500τ.μ. εκτίθεται ένας μεγάλος αριθμός αρχαιολογικών ευρημάτων και αντιγράφων που ανακαλύφθηκαν κατά τη διάνοιξη της σήραγγας του μετρό και του σταθμού καθώς και πιστών αντιγράφων. Η είσοδος στον χώρο είναι ελεύθερη και δεν απαιτεί την πληρωμή εισιτηρίου.
Κάποια από τα ευρήματα που εκτίθενται είναι τμήμα ψηφιδωτού δαπέδου του 4ου-5ου αι. μ.Χ, στελέχη του «Πεισιστράτειου υδραγωγείου», διάφοροι τύποι αγωγών, δακρυδόχοι και οξυπύθμενοι αμφορείς του 2ου-1ου αι. π.Χ, λυχνάρια και αγνύθες διαφόρων τύπων. Επίσης εκτίθενται αντίγραφα επιτύμβιων κιονίσκων ελληνιστικών χρόνων, μαρμάρινης λουτροφόρου του 4ου αι. π.Χ, ιωνικού κιονόκρανου, επιτύμβιας στήλης με αετωματική απόληξη και διαφόρων αγγείων. [2]
Ακόμη εκτίθεται τμήμα της κοίτης του Ηριδανού ποταμού καθώς και ο αρχαίος δρόμος που από τις πύλες του τείχους οδηγούσε στους δήμους της Μεσογαίας. [3]
Λεωφόρος Αμαλίας / Εθνικός Κήπος
Οδός Πανεπιστημίου / Μεγάλη Βρετάνια
Δύο (2) είσοδοι - έξοδοι στην Πλατεία Συντάγματος [4]
Πλευρική αποβάθρα, πόρτες στα αριστερά
προς Σ.Ε.Φ. (Ζάππειο) ←
προς Ασκ. Βούλας (Ζάππειο) ←
Πλευρικές αποβάθρες, πόρτες στα δεξιά
προς Ανθούπολη (Πανεπιστήμιο) ←
προς Ελληνικό (Ακρόπολη) →
Πλευρικές αποβάθρες, πόρτες στα δεξιά
Πλευρικές αποβάθρες, πόρτες στα δεξιά
προς Νίκαια (Μοναστηράκι) ←
προς Αεροδρόμιο (Ευαγγελισμός) →
Πλευρικές αποβάθρες, πόρτες στα δεξιά
Η Αφετηρία τραμ Συντάγματος.
Η στάση Συντάγματος του τραμ της Αθήνας εξυπηρετείται από τη γραμμή 6 της οποίας αποτελεί τερματική στάση. Εγκαινιάστηκε στις 19 Ιουλίου 2004 και διαθέτει μία κεντρική αποβάθρα. Προσφέρει τη δυνατότητα μετεπιβίβασης μεταξύ του τραμ και του μετρό της Αθήνας, μέσω του ομώνυμου σταθμού του μετρό, ο οποίος βρίσκεται υπόγεια, εν μέρει κάτω από τη στάση του τραμ. Μέχρι το 1953 υπήρξε ως η στάση Ανάκτορα των παλαιών γραμμών τραμ 1, 2 και 12.
Το 2018 η στάση / τερματικός καθώς και όλο το τμήμα του τραμ μεταξύ Συντάγματος και Κασομούλη τέθηκαν εκτός λειτουργίας καθώς είχαν εκφραστεί φοβίες διάβρωσης του εδάφους από την υποκείμενη κοίτη του Ιλισσού. Λίγο καιρό μετά αποκαλύφθηκαν σχέδια ανάπλασης της περιοχής που περιλάμβαναν την οριστική καταστροφή του τραμ σε αυτό το τμήμα και την αποκάλυψη της κοίτης του Ιλισσού. Η κυβέρνηση Κυριάκου Μητσοτάκη εναντιώθηκε σε αυτό το πλάνο και ξεκίνησαν μελέτες σχετικά με την ασφάλεια του εν λόγω τμήματος. Σύμφωνα με τις έρευνες η γραμμή κρίθηκε ασφαλής και τον Νοέμβριο 2020 η λειτουργία του τραμ μεταξύ Συντάγματος και Κασομούλη αποκαταστάθηκε. [5]